Ag nee! | Health24
Posted by: kwaaitjie | 2007/02/28
Ek het uitgevind dat ek insulien weerstandig is en het raad gekry om Antagolin te gebruik. Ek maak toe so en gebruik dit 4 pille per dag en 'n maand later het niks gebeur nie. Ek het my etes verander na 'n Mediteranian dieet en stap 5km per dag en sien niks gebeur nie. Is daar enige ander raad ek word dikker by die dag en die dokters sê net ek moet gewig verloor anders gaan ek 'n diabeet word!
Hulle het ook nie raad vir my nie behalwe dat ek moet minder eet en meer oefen - hel ek eet omtrent niks per dag nie!
Dit is duidelik dat die Antagolin nie vir jou werk, en dat die Mediterreense dieet ook nie 'n verskil aan jou insulienweerstand (IW) maak nie. Die aangewese dieet vir IW is 'n lae-GI-dieet en aangesien dit belangrik is dat elke pasiënt 'n individuele dieetvoorskrif moet bekom, wil ek jou aanraai om 'n kliniese dieetkundige te spreek (besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind). Hou so aan met die stap, maar probeer om vinniger te stap soos jy fikser word - dit gebruik meer energie op, en verlaag ook bloedglukose- en insulienvlakke.